ایسراییلین "کان" رادیوسو اؤتن هفته ایرانین نطنز آتوم تاسیس‌ینده باش وئرن حادثه نین موساد طرفیندن حیاتا کئچیریلدیگینی بیلدیریب.
بو باره‌ده ایسراییل رادیوسو کشفیات منبع‌لرینه ایستینادلا معلومات وئریب.
بیلدیریلیب کی، ایران-ین نطنز آتوم تاسیس ینده کی حادثه موساد طرفیندن حیاتا کئچیریلمیش سیبر هوجومون نتیجه‌سینده باش وئریب.
قئید ائدک کی، ایرانین آتوم انرژی‌سی تشکیلاتی‌نین سؤزچوسو بهروز کمالوندی اؤتن گون سحر بیلدیریب کی، اصفهان ایالتینده‌کی نطنز آتوم تاسیسی‌نین "شهید احمد روشن" کومپلکسی اراضی‌سینده یئرلشن الکتریک شبکه‌سینده حادثه باش وئریب. او بیلدیریب کی، بو حادثه نتیجه‌سینده خسارت آلان اولماییب و هئچ بیر رادیاسیون و چیرکلنمه باش وئرمه‌ییب.
علاوه ائدک کی، ایران اؤتن شنبه میللی آتوم تکنولوژی گونو موناسیبتیله اؤلکه‌ده 133 آتوم محصولو و لاییحه‌نین آچیلیشینی ائدیب. بو محصول‌لاردان بیر نئچه‌سی ده سؤزوگئدن نطنز آتوم مرکزینده ایستیفاده‌یه وئریلیب و یا سیناق‌دان کئچیریلیب. اونلاردان بیری ده اورانیوم زنگینلشدیریلمه‌سی اوچون لازیم اولان اینکیشاف ائتمیش یئنی نسیل İR-9 سانتریفوژدور.
